Ymkje Elisabeth Haverkamp – PED1020 – VÅR2024
Om evalueringen:
Vår 2024 ble sluttevaluering gjennomført ved bruk av nettskjema. 43 studenter svarte på spørreskjemaet. Underveis har studentene hatt mulighet og blitt oppfordret til å sende inn egne spørsmål / tema de ønsket å behandle på forelesninger og har det blitt gjennomført et kort spørreskjema (21 svar) om seminarene i nettskjema. Vi vil rette oppmerksomhet spesielt til punktet om seminarundervisning.

Eksamensform:
Studentene er generelt misfornøyd med eksamensform skoleeksamen (gjennomført på ettermiddag/tidlig kveld) og med tanke på at vi hadde 3 langsvars oppgaver ble det også vanskelig med tid til å skrive ferdig og for åpen ifølge studentene. 3 langsvars oppgaver ble muligens for mange oppgaver / for mye tekst, både for studentene og sensor. Utvikling: Det kan jobbes med å skape tydeligere rammer rundt hva som forventes av studentene på eksamen blant annet ved å ha noen mer lukkede spørsmål. Som team mener vi at kombinasjon skoleeksamen + ‘jukselapp’ som studentene kunne lage og ha med til eksamen har stor verdi for egen læring, men manglende rammer gjør det vanskelig for studenter å forberede seg.

Forelesninger: 
De fleste svarer å ha vært til stede på nesten alle forelesninger, men vi vet fra observasjon at det ofte ikke er mer enn 1/3 del som faktisk møter opp. Vi har trolig fanget opp svar fra de mest aktive studenter i gruppen. I åpne kommentarer kom det mange positive tilbakemeldinger på forelesninger og forelesere. Grunner til fravær er blant annet jobb, sykdom, lang reisevei og for høyt nivå på forelesninger. De fleste svarer å møte opp verken godt eller dårlig forberedt til forelesning, tett fulgt av noe dårlig og noe godt forberedt. Utvikling: se på fordeling av forelesningstema på nytt slik at vi får mer tid til vanskelige tema (f.eks. fordele forelesning om korrelasjoner og signifikans som over 2 forelesninger).

Seminar:
Klar tilbakemelding fra studentene på seminarundersøkelse er at størrelse på seminargruppene ikke fungerte. Vi som underviste er enig i dette. Det var mange deltakere i hver gruppe, og veldig ujevn fordelt, som gjorde det vanskelig å sette i gang og veilede gruppediskusjoner og seminaroppgavene på en hensiktsmessig måte. Studenter er tydelig på i evalueringen at de ønsker mer tilbakemelding, og det vil være flere muligheter til dette i mindre grupper. Seminaroppgavene har blitt utviklet på nytt til V24, og mye av dette har fungert bra ifølge svarene på seminarevaluering underveis (Ting studenter trekker frem som spesielt bra: fint med både individuelle og gruppeoppgaver, flinke seminarledere, gode obliger, fått oppklart mye de lurer på fra forelesningene). Utvikling: Vi ønsker bedre kommunikasjon med administrasjonen om gruppestørrelse på forhånd slik at det sammen kan bestemmes hvor mange seminargrupper bør settes opp. Vi foreslår en maks på 25 studenter per seminar, og ber om mulighet å sette opp en ekstra seminargruppe. Videre utvikling av seminaroppgaver, forslag: mindre vekt på regneoppgaver, mer vekt på data-oppgave oblig 2 og muligens introdusere bruk av Jamovi eller SPSS.
Åpne klasserom:
I forkant av eksamen ble det avholdt to eksamensforberedende seminarer med studentene. Dette var sentrert rundt at studenter jobbet i grupper med å utvikle sin «jukselapp» til eksamen. Mange relevante spørsmål ble stilt til Jo Fosby Jaavall og det var stor aktivitet i begge seminarene fra start til slutt (begge varte 5 timer). På begge seminarene var det mellom 20 og 30 studenter til stede. Mange studenter har påpekt at slike «åpne klasserom» var nyttige. Utvikling: Produsere arbeidsoppgaver som studentene kan jobbe med på disse seminarene (for eksempel basert på gamle eksamensoppgaver), men at fokuset holdes på å utvikle deres hjelpemiddel og stille spørsmål til faglærer. Vurdere om dette kan utvides til resten av semesteret, hvor det holdes åpne klasserom med spesifikke tema.

Obligatoriske oppgaver:
I år ble det laget en del nye oppgaver etter endringer i Ped1010 og Ped1020 og samarbeidet om dette mellom undervisere på emnet og med Rabia har vært veldig bra. Oblig 1: en quiz om generelle begreper i emnet med automatisk tilbakemelding om relevant pensum etter feil svar til videre læring, Oblig 2: en oppgave om kvantitativ datainnsamling og håndtering + rapportering av resultater , og Oblig 3: en oppgave der studenter leser og diskuterer kvantitative forskningsartikler i mindre grupper. Quizzen fikk postive tilbakemeldinger fra studentene og de ønsket tilgang til den på nytt som øvelse til eksamen. Oblig 2 og 3 fokuserer mer på bruken av kvantitative metoder og nytten av å kunne vurdere metoder. Mange studenter forstår og kommenterer relevansen av oppgavene men i noen kommentarer i evalueringen viser det seg at de heller ønsker mer eksamensforberedende oppgaver. Utvikling: ingen store endringer i selve obligatoriske oppgaver, men en kontinuerlig gjennomgang sammen med eventuelle endringer i forelesninger og seminaroppgaver slik at det er samsvar mellom de forskjellige elementer i opplegget.

Faglig innhold og pensum:
Tilbakemelding om pensum var blandet, studenter foretrekker forskjellige pensumbøker. Noen nevner at pensum var tung å lese for de med mattevansker. Kvantitative metoder er et krevende emne for mange studenter, likevel er det viktig at emnet faktisk dekker nok av forskjellige metoder for studentene å sitte igjen med relevant kunnskap etter gjennomført bachelorgrad.  Utvikling: Vi foreslår å legge til en forelesning om regresjon og utvide pensum til å inkludere dette, men kombinere det med en gjennomgang av forelesningstema slik at ‘tyngden’ fordeles jevnere over semesteret.

